作者:無名氏
標題:雙調・阿納忽
內容:雙鳳頭金釵，一虎口羅鞋，天然海棠顏色，宜唱那阿納忽修來。人立在廳階，馬控在瑤臺。嬌滴滴玉人扶策，宜唱那阿納忽修來。逢好花簪帶，遇美酒開懷。休問是非成敗，宜唱那阿納忽修來。花正開風篩，月正圓雲埋。花開月圓人在，宜唱那阿納忽修來。越范蠡功成名遂，駕一葉扁舟迴歸。去弄五湖雲水，倒大來快活便宜。